شّمش (الرمز: ) هي نّجمة لي لوسط ديال لمجموعة شّمسية. هي واحد لفلكة تقريبا مثالية د لپلازما سخونة. فلداخل ديالها كاين حركة لحمل لحراري لي كاتولد مجال مغناطيسي عن طاريق عملية دّينامو. حتا لدبا هي أهم مصدر د طّاقة ديال لحياة ف لأرض. لقطر ديالها تقريبا هو 1.39 مليون كيلومتر، أولا 109 ديال لأقطار ديال لأرض. لكتلة ديالها تقريبا هي 330،000 مرة لكتلة د لأرض. لكتلة ديالها كاتمتل 99.86% ديال لكتلة د لمجموعة شّمسية. شّمش كاتنطق حتا شمس ولّا سمش. سّمية نݣليزية هي Sun وجايا من sunne ف نݣليزية لقديمة. شّمش هي نجمة د نّسق لأساسي من نوع-G لّي كاتشكل تقريبا 99.86% ديال لكتلة ديال لمجموعة شّمسية. شّمش عندها قدر مطلق ديال +4.83، مقدّر تكون كايضوّي كتر من 85% ديال نّجوم ديال درب تّبانة، ولّي لأغلبية ديلهم أقزام حمرا. شّمش داخل ف لجمهرة I، ولا نجمة عامرة ب لعناصر تّقيلة. تّشكيل ديال شّمش يقد يكون تفعّل ب موجات صدمية من وحدة ولا بزاف د سوپرنوڤات. هاتشي ممكن يتقتارح من لوفرة ديال لعناصر تّقيلة ف نّظام شّمسي، بحال دّهب ولا ليورانيوم، ب لمقارنة مع لوفرة د هاد لمعادن ف لّي كايتسمى لجمهرة II، ولي هي نّجوم لي قليلة فيها لمعادن تّقيلة.